उनले सन् २०१७ मा लण्डनमा हुने विश्व च्यापियनशिप्स् पछि सन्यास लिने योजना बनाएको र सन् २०२० मा टोक्यो ओलिम्पिक्समा भाग नलिने बताएका छन्। दुई दिन पछि आफ्नो तीसौं जन्मोत्सव मनाउन लागेका बोल्ट टोक्यो ओलिम्पिक्सको बेला ३४ वर्षको हुनेछन्। बोल्ट भन्दा अघि अमेरिकी धावक र लङ जम्पर कार्ल लेविसले चार ओलिम्पिक्स खेलमा गरी नौ वटा स्वर्ण पदक जितेका थिए। एक सय दश मिटर हर्डल्सका विश्व विजेता कोलिन ज्याकसनले दुई पटकका युसेइन बोल्ट अति नै राम्रो व्यक्ति भएको बताए। उनले भने, “बोल्टले जब एक पटक आफ्नो लम्काइको रफ्तार समात्छन्, उनलाई कसैले भेट्टाउँदैन। उनी गज्जवकै मानिस हुन् र उनी गज्जवकै खेलाडी हुन्। उनले जे गरे हामी त्यसप्रति अति नै प्रसन्न छौं।” बोल्टले चाहिं भविष्यमा ओलिम्पिक्समा सहभागी नहुँदा ठूलो भीड र सञ्चारमाध्यमको अन्तर्वार्ताबाट आफू छुट्ने चिन्ता व्यक्त गरे।
